# El mestre de l'aigua

El mestre de l'aigua (títol original en anglès: The Water Diviner) és una pel·lícula australiana dirigida per Russell Crowe. El guió escrit per Andrew Anastasios i Andrew Knight, està basat en el llibre del mateix nom, escrit per Andrew Anastasios i el Dr. Meaghan Wilson-Anastasios. La pel·lícula es va doblar al català.
En la pel·lícula actuen Crowe, Olga Kurylenko, Jai Courtney, Cem Yılmaz, i Yılmaz Erdoğan. The Water Diviner va tenir l'estrena mundial a l'State Theatre de Sydney, Austràlia el 2 de desembre 2014. Va ser la darrera pel·lícula del guanyador d'un Oscar Andrew Lesnie, que morí l'abril de 2015.

## Argument

La pel·lícula comença en l'any 1919, just després del final de la Primera Guerra Mundial. Joshua Connor (Russell Crowe), un granger i cercador d'aigua australià, troba aigua subterrània als seus terrenys fent un pou. Els tres fills de Connor, Arthur, Edward (James Fraser), i Henry (Ben O'Toole) van lluitar en l'Australian and New Zealand Army Corps (ANZAC) a la Batalla de Gal·lípoli cinc anys abans i se suposa que han mort. L'esposa de Connor, Eliza (Jacqueline McKenzie), incapaç d'afrontar el cop es suïcida. Connor promet portar els cadàvers dels seus fills a casa i enterrar-los amb la seva mare.
Connor viatja a Turquia i s'està a un hotel d'Istanbul dirigit per una vídua de la guerra anomenada Ayshe (Olga Kurylenko). Connor arriba a Gal·lípoli malgrat que els civils ho tenen prohibit pels militars britànics. El Major Hasan (Yılmaz Erdoğan), un oficial turc que ajuda l'ANZACs, persuadeix el capità de l'ANZAC Lt-Col Cyril Hughes (Jai Courtney) de prioritzar la cerca que fa Connor.

## Repartiment

* Russell Crowe com Joshua Connor
* Olga Kurylenko com Ayshe
* Dylan Georgiades com Orhan
* Yılmaz Erdoğan com el major Hasan
* Cem Yılmaz com el sergent Jemal
* Jai Courtney com el tinent-coronel Cyril Hughes
* Ryan Corr com Arthur Connor
* Jacqueline McKenzie com Eliza Connor
* Isabel Lucas com Natalia
* Mert Firat com un oficial
* Daniel Wyllie com el capità Charles Brindley
* Damon Herriman com el pare McIntyre
* Megan Gale com Fatma
* Deniz Akdeniz com un imam
* Steve Bastoni com Omer
* James Fraser com Edward Connor
* Ben O'Toole com Henry Connor
* Robert Mammone com el coronel Demergelis
* Charlie Allan com un soldat

## Realització

La pel·lícula es va rodar a Austràlia, Nova Zelanda i Turquia el 26 de desembre de 2014, mentre que la realització a Tailàndia es va fer el 15 de gener de 2015.

## Recepció

El mestre de l'aigua va rebre crítiques contrastades. A Rotten Tomatoes, va arribar al 61%, basat en 119 crítiques.

### Taquilla

El 6 de maig de 2015, El mestre de l'aigua va ingressar $26.9 milions.
El 5 de gener de 2015 va ser el film australià de 2014 que havia recaptat més diners. Tanmateix, al Regne Unit va fallar i en molts cinemes va desaparèixer una setmana després d'estrenar-se.
A Turquia el film va ser ben rebut.

## Referències

* 1 2 «El mestre de l'aigua». Ésadir.cat. [Consulta: 20 novembre 2022].
* ↑ Sams, Christine. «The Water Diviner premiered in Sydney with Russell Crowe, Olga Kurylenko, Jai Courtney and Megan Gale». The Daily Telegraph. News Corp Australia, 02-12-2014. [Consulta: 2 desembre 2014].
* ↑ «The Water Diviner (2014) - Release Info - IMDb». IMDb. [Consulta: 11 novembre 2014].
* ↑ «The Water Diviner». Rotten Tomatoes. Flixster. [Consulta: 4 maig 2015].
* ↑ «The Water Diviner (2015)». Box Office Mojo. [Consulta: 16 abril 2015].
* ↑ «Russell Crowe's 'Water Diviner' is Top Australian Film of 2014» (en anglès). SBS.com.au, 05-01-2015. Arxivat de l'original el 2021-07-28. [Consulta: 20 novembre 2022].
* ↑ Andrew Anastasios. «The water Diviner», 06-12-2014. [Consulta: 29 desembre 2014].

## Enllaços externs

* The Water Diviner movie review and trailer at SBS Movies
* The Water Diviner at the World Socialist Web Site